प्रधानसेनापति ह्विलचेयर बास्केटबल
नेपाली सेनाको आयोजनामा सैनिक पुनर्स्थापना केन्द्र भण्डारखालमा भएको प्रथम प्रधानसेनापति ह्विलचेयर बास्केटबल प्रतियोगिता पुरुषतर्फ सशस्त्र प्रहरी बल नेपाल टिम विजेता भयो । आयोजक त्रिभुवन आर्मी क्लब दोस्रो र स्पाइनल कर्ड इन्जुरी नेटवर्क नेपाल तेस्रो भए ।
काठमाडौँ — नेपाली सेनाको आयोजनामा सैनिक पुनर्स्थापना केन्द्र भण्डारखालमा भएको प्रथम प्रधानसेनापति ह्विलचेयर बास्केटबल प्रतियोगिता पुरुषतर्फ सशस्त्र प्रहरी बल नेपाल टिम विजेता भयो । आयोजक त्रिभुवन आर्मी क्लब दोस्रो र स्पाइनल कर्ड इन्जुरी नेटवर्क नेपाल तेस्रो भए ।महिलातर्फ ह्विलचियर स्पोर्टस एसोसिएसन विजेता भयो । स्पाइनल कर्ड इन्जुरी नेटवर्क नेपाल दोस्रो र जावलाखेल ह्विलचेयर स्पोर्टस क्लब तेस्रो भए ।विजेतालाई रथी अशोकराज सिग्देलले पुरस्कृत गरे । प्रतियोगितामा पुरुषतर्फ ६ र महिलातर्फ ६ टिमको सहभागिता थियो ।शीर्ष तीनमा विजेता टिमलाई नगद पुरस्कार प्रदान गरिएको थियो । समापनमा फरक क्षमता भएका व्यक्तिहरूले नृत्य तथा सांगीतिक प्रस्तुति दिएका थिए ।फरक क्षमता भएका व्यक्तिलाई समान अवसर प्रदान गर्नुका साथै उनीहरूको योगदानको उच्च कदर गर्ने उद्देश्यसाथ आयोजित प्रतियोगिताको लिग चरणका खेलको प्रधानसेनापति प्रभुराम शर्माले अवलोकन गरेका थिए । 